Valentinas Bukauskas

Valentinas Bukauskas (g. 1962 m. lapkričio 25 d. Sukančiuose, Telšių rajonas) – Lietuvos ir Telšių rajono savivaldybės politinis bei visuomenės veikėjas, LR Seimo narys.

 Biografija 
1981 m. baigė Telšių rajono Tryškių vidurinę mokyklą. 1981–1983 m. tarnavo TSRS kariuomenėje. 1988 m. baigė Šiaulių K. Didžiulio politechnikumą ir įgijo techniko – elektriko specialybę. 2005 m. Vakarų Lietuvos verslo kolegijoje baigė ekonomiką (išlyginamosios studijos).

1983–1989 m. Klaipėdos elektros tinklų elektrikas. 1989–1997 m. individualios įmonės „Telšių aeroklubas“ direktorius. 1997–2003 m. uždarosios akcinės bendrovės „Džiugas“ direktorius. 2003–2004 m. uždarosios akcinės bendrovės „Šiaulių skalbykla“ direktorius.

2000–2004 m., 2007 m. ir 2011 m. (mandato atsisakė) Telšių rajono savivaldybės tarybos narys.2011 m. Lietuvos savivaldybių tarybų rinkimai  2000–2003 m. Telšių rajono savivaldybės valdybos narys, Verslo, ekonomikos ir finansų komiteto pirmininkas.

Nuo 2004 m. Seimo narys. 2004–2006 m. ir 2012–2016 m. Darbo partijos seniūno pirmasis pavaduotojas, 2006 m. balandžio – lapkričio mėn. Valstybės valdymo ir savivaldybių komiteto pirmininkas, vėliau pirmininko pavaduotojas.http://www.vrk.lt/rinkimai/416_lt/Kandidatai/Kandidatas67886/Kandidato67886Anketa.html 2012–2016 m. kadencijos Seimo narys

1998 m. Naujosios Sąjungos narys, 2002 m. Lietuvos liberalų sąjungos narys, 2004–2024 m. Darbo partijos narys, šios partijos Telšių rajono skyriaus pirmininkas.

Nuo 2000 m. Telšių miesto Ateities vidurinės mokyklos tarybos narys, Telšių aeroklubo tarybos narys, tarptautinio Lions klubo narys.

Žmona Alina, sūnūs Simas ir Paulius.2008 m. Lietuvos Respublikos Seimo rinkimai - Koalicija Darbo partija + jaunimas - Iškelti kandidatai 2008 m. Lietuvos Respublikos Seimo rinkimai - Leiboristų partija - Iškelti kandidatai 

 Šaltiniai 

Kategorija:Seimo nariai
Kategorija:Telšių politikai
Kategorija:Lietuvos ekonomistai